48 B. E. Bendixen. [No. 15 



England Durchlauchtigster groszmechtigster konig, 



■^_ -.Hq allergnådigster konig undt herr. 



Seither meinem letzten vom 31 sten julij ist darauff den andern 

 tagk alsz den l sten augusti zue morgendts vmb 10 vbr bey vns 

 ahngelangst ein Englischer edelmann, welcher beygelegte schreiben 

 vom hern: graffen von Sandtwigk vndt dem admiral Tiddeman sub 

 lit. A. et B. dem hm: commendanten Mons: Cicignon eingeliefert, 

 welche nach dem man den bringern hofflich und wohl tractiret mit 

 beylahge C. und D. beantwortet. Zwey vhr hernach, wie dieser 

 depeschiret alsz nemlich zue abendt umb 4 vhr ist eine Englische 

 flotte von 20 schonen gantz newen fregatten, trefflich bemannet, 

 schon auszgeputzet, mit rothen lahken vmbher bekleidet, der admi- 

 ral die bluth flagge oben weihendt, ohne eintziges streichen oder 

 begruszungk mit dem canon, plat forne in diesen ewer maytt: hahffen 

 herein gelauffen, wordurch der commendant verursachet eines scharff 

 vber sie hin schieszen zue laszen, wordurch sie dann, vnd auch 

 weil der winclt scharff lieff, ihre ancker weith binnen vnsere tonnen 

 geworffen, mit groszem geschrey undt frolocken die Hollander herausz 

 gefordert, welche aber auff mein befehl, in dehme sie auch jhre 

 trompetten wolten hohren laszen, in respect der konigl. Englischen 

 flotte stillschwiegen, darmit sie ja kein prætext haben solten etwas 

 feindtseeliges in diesem hahffen zue tentiren. Ich habe auch also- 

 baldt ewer konigl: maytt: camerir Jensz Toldern auff den admiral 

 gesandt undt ihn freundlich bitten laszen, das er vermiiege aliance 

 sich friedtlich halten, vndt weil in der aliance entschlossen, dasz 

 nicht mehr alsz sechsz orlogschiffe zuegleich in ewer maytt: hahffen 

 einzuelauffen befugt, er aber mit wohlarmirten zwantzig fregatten 

 schon unter dem castel lahge, dasz er sich retiriren moge, zue 

 welchem ende wir ihnen die allerbesten piloten zue gehben wolten, 

 viele anclere offerten von dienst- undt hoffligkeiten zue geschweigen. 

 Solches aber alles vngeachtet hat er mit wurffancker vollendts sich 

 hienein zue bringen euserstes bemuhet. Jn zwischen hat der hr: 

 commendant hochlich protestiret, dasz seine ordre solches nicht 

 leiden konne, und mit gewalth solches zue wehren mich steths 

 ersuchet. Jch habe aber, so lange sie keine thåtigkeiten begunnen, 

 in respect eines so groszen vndt Ewer maytt: so nahe aliirten poten- 

 taten es nicht gestatten wollen. Immittelst hat der hr. Englische 

 admiral Tideman den hrn. graffen milord Sandwigk an mich gesandt 

 mit beygehendem schreiben sub lit: E., welcher mir dann ahnge- 



